Pwoteje timoun yo - general-conference
Pwoteje timoun yo
Pa Èldè Dallin H. Oaks
Pèsonn pa dwe gen objeksyon pou priyè nou pou nou ini ansanm pou n pi sousye pou byennèt ak avni timoun nou yo—jenerasyon k ap grandi a.
10491_036_28oaks
Nou tout ka sonje sa nou te konn santi lè n tande yon timoun piti ap kriye e lonje lamen ba nou pou nou ede l. Se yon Papa eman nan Syèl la ki ba nou santiman sa yo pou pouse nou ede pitit li yo. Tanpri, raple nou santiman sa yo pandan m ap pale sou responsablite nou genyen pou pwoteje timoun yo e aji pou byennèt yo.
M ap pale nan pwendvi pèspektiv levanjil Jezikri a, espesyalman plan sali L la. Sa se apèl pa m. Dirijan lokal yo nan Legliz la responsab yon sèl jiridiksyon, tankou yon pawas oswa yon pye, men yon Apot gen responsablite pou l temwaye bay mond la tout antye. Nan tout peyi, tout ras ak tout nasyonalite, tout timoun se pitit Bondye.
Malgre ke m pa p pale de politik oswa lejislasyon, menmjan ak lòt dirijan yo nan Legliz la, mwen pa ka pale de byennèt timoun yo san sa pa enplike chwa sitwayen yo, responsab lavi piblik yo, ak moun k ap travay nan òganizasyon prive yo ap fè. Sovè a ba nou tout kòmandman pou youn renmen lòt ak youn sousye pou lòt, patikilyèman sa ki fèb ak san defans yo.
Timoun yo frajil anpil. Yo pratikman pa gen okenn posiblite pou pwoteje tèt yo ni pou okipe tèt yo e yo pa gen enfliyans sou tout sa ki endispansab pou byennèt yo. Timoun bezwen pou lòt moun pale pou yo, e yo bezwen moun k ap pran desizyon pou byennèt yo e ki mete byennèt yo anlè enterè egoyis grandèt yo.
Sa chokan pou nou wè, toupatou nan mond lan, dèmilyon timoun ki viktim anba krim ak egoyis grandèt malfezan.
Nan kèk peyi lagè ap dechire, yo kidnape timoun pou anwole yo pa fòs kòm sòlda nan lame k ap goumen.
Yon rapò nan Etazini estime ke prèske de milyon timoun viktim chak ane anba pwostitisyon ak pònografi.1
Nan optik plan sali a, youn nan pi gwo abi yo fè timoun se refize yo pran nesans. Sa se yon tandans mondyal. To nesans nan Etazini vin pi ba nan dènye 25 an k pase yo,2 epi to nesans nan anpil peyi Ewòp ak Azi yo desann ba nèt depi plizyè ane. Sa se pa sèlman yon kesyon relijyon. Si jenerasyon k ap grandi yo ap diminye konsa, kilti yo e menm nasyon yo ap depeple e y ap finalman disparèt.
Youn nan koz to nesans sa a diminye konsa a se pratik avòtman an. Yo estime ke gen plis pase 40 milyon avòtman pa ane nan mond lan.3 Anpil lwa otorize e menm ankouraje avòtman, men pou nou menm, sa se yon gwo mal. Lòt abi kont timoun yo ki fèt pandan moun yo ansent yo, se domaj timoun sibi akoz manman ki mal nouri tèt yo oubyen k ap itilize dwòg.
Gen yon iwoni trajik nan miltitid timoun sa yo y ap elimine oswa fè mal anvan nesans yo a pandan ke gen dèmilye k